# **Til Unge funksjonshemmedes medlemsorganisasjoner**

Oslo, 27.06.2025

# **1. innkalling til Unge funksjonshemmedes generalforsamling 2025**

Unge funksjonshemmede innkaller med dette til generalforsamling.

**Dato:** 14.-16. november

**Sted:** Scandic Lillestrøm

Generalforsamlingen vil åpne fredag ettermiddag. Endelig tidspunkt kommer i 2. innkallingen.

Før generalforsamlingen starter blir det arrangert innføringskurs i hvordan generalforsamlingen gjennomføres. Vi anbefaler nye delegater og observatører å delta på kurset. Kurset holdes på Scandic Lillestrøm fredag 14. november kl. 13:00.

Påmelding gjøres gjennom [dette skjemaet](https://docs.google.com/forms/d/e/1FAIpQLSdoZebfn6sp6Z5sxMiA_MJ4JkosTY3EoC64G-fNRQ7bUZ4UIA/viewform?usp=header) (klikk for å få opp skjemaet). **Frist for påmelding er 15. september.**

Mer informasjon, sakspapirer og endelig program blir sendt ut med 2. innkalling senest 30 dager før generalforsamlingen. Informasjon og påmeldingsskjema ligger på vår hjemmeside.

**Pris:**

Det er en egenandel på 700 kroner per delegat og observatør. Unge funksjonshemmede dekker opphold og diett under generalforsamlingen, men ikke reise.

**Hvor mange delegater og observatører kan min organisasjon delta med?**

Se vedlegg under for hvilken medlemskategori din organisasjon har. Det avgjør antall delegater og observatører din organisasjon har rett til å sende.

**Gjeldende frister:**

I tråd med Unge funksjonshemmedes vedtekter skal **endringsforslag til vedtektene** og **saker som ønskes behandlet på generalforsamlingen** være sendt inn til Unge funksjonshemmede senest 60 dager før generalforsamlingen åpner. Fristen for dette er **15. september.**

Gjeldende vedtekter, prinsipprogram og arbeidsprogram finner du på Unge funksjonshemmedes [nettsider](https://ungefunksjonshemmede.no/om-oss/styringsdokumenter).

**Kandidater til valgkomiteen:**

Har din organisasjon egne kandidater eller forslag til kandidater fra andre organisasjoner til valgkomiteen? Ta kontakt med Unge funksjonshemmede ved å sende e-post til [post@ungefunksjonshemmede.no](mailto:post@ungefunksjonshemmede.no).

**Tilrettelegging:**

Scandic Lillestrøm ligger 5 minutter unna Lillestrøm Stasjon. Hotellet er tilrettelagt og har trinnfri inngang. Oppgi i påmeldingen om du har behov for HC-rom eller annen tilrettelegging på hotellet.

Det bestilles tegnspråk- og skrivetolker.

Det vil være noen senger bakerst i salen under hele generalforsamlingen, samt et hvilerom tilgjengelig.

Matallergener tas hensyn til. Oppgi dette i påmeldingen.

Førerhund og servicehund er velkommen.

Har du andre spørsmål om generalforsamlingen?

Ta kontakt med generalsekretær Ingvild på e-post [ingvild@ungefunksjonshemmede.no](mailto:ingvild@ungefunksjonshemmede.no) eller telefon 911 49 594.

Med vennlig hilsen

Ingrid Thunem Ingvild Østli  
*styreleder*  *generalsekretær*

***Vedlegg:*** *1. Saksliste, 2. Informasjon om medlemskategorier og medlemsorganisasjoner etter kategori.*

**Vedlegg 1: Saksliste til generalforsamlingen 2025:**

1. Konstituering av generalforsamlingen
2. Årsmeldinger, beretninger og regnskap
3. Vedtektsendringer
4. Fastsettelse av prinsipprogram
5. Fastsettelse av arbeidsprogram
6. Kontingent
7. Budsjett
8. Innkomne saker
9. Uttalelser
10. Valg av
11. Styrets leder
12. Styrets 1. nestleder
13. Styrets 2. nestleder
14. 4 medlemmer til styret
15. 2 varamedlemmer i prioritert rekkefølge til styret
16. 2 medlemmer til kontrollkomiteen
17. Leder av valgkomiteen
18. 2 medlemmer til valgkomiteen og ett varamedlem
19. Statsautorisert revisor

**Vedlegg 2: Informasjon om medlemskategorier og medlemsorganisasjoner etter kategori**

Unge funksjonshemmede har tre ulike medlemskategorier. Kategoriene er gitt ut i fra størrelsen på organisasjonen, dens selvstendighet og struktur slik det framgår av [vedtektene](https://ungfunk-site.files.svdcdn.com/production/Styringsdokumenter/Vedtekter-Unge-funksjonshemmede.pdf?dm=1719397147).

Definisjon av kategorier   
**Kategori 1** har tre (3) delegater (stemmeberettigete) og en (1) observatør

**Kategori 2** har to (2) delegater (stemmeberettigete) og en (1) observatør

**Kategori 3** har en (1) delegat (stemmeberettiget) og en (1) observatør

I tråd med vedtak fra generalforsamlingen i 2023 har det i 2024 og 2025 blitt gjennomført en helhetlig gjennomgang av medlemskategoriene og organisasjonenes innplassering. Alle organisasjoner som har fått sitt nivå endret har blitt varslet om dette i forkant av endringen.

*Under er listen over medlemmer og kategorier.*

Dersom organisasjonen mener kategoriplasseringen er feil, ta kontakt på e-post til [ingvild@ungefunksjonshemmede.no](mailto:ingvild@ungefunksjonshemmede.no) innen **25. august**.

|  |  |
| --- | --- |
| **Organisasjon** | **Kategori** |
| Dysleksi Ungdom | 1 |
| Foreningen for Muskelsykes Ungdom | 1 |
| Mental Helse Ungdom | 1 |
| Norsk Blindeforbunds Ungdom | 1 |
| Norsk Cøliakiforenings Ungdom | 1 |
| Psoriasis- og eksemforbundet Ung | 1 |
| UngKreft | 1 |
| ADHD Norge Ungdom | 2 |
| Landsforeningen for Nyrepasienter og Transplanterte Barn og Ungdom | 2 |
| Mage-tarmforbundet Ung | 2 |
| MS-forbundet | 2 |
| Norges Astma- og Allergiforbunds Ungdom | 2 |
| Norges Døveforbunds Ungdom | 2 |
| NORILCOs Ungdom | 2 |
| Norsk Epilepsiforbunds Ungdom | 2 |
| Norsk forening for cystisk fibroses Ungdomsråd | 2 |
| Norsk Forening for Nevrofibromatoses ungdom | 2 |
| Norsk interesseforening for kortvokste Ungdom | 2 |
| Norsk Revmatikerforbunds barne- og ungdomsgruppe | 2 |
| Norsk Stoffskifteforbunds Ungdomsutvalg | 2 |
| Norsk Tourette Forenings Barne- og Ungdomsutvalg | 2 |
| Ungdiabetes | 2 |
| Ung Hørsel | 2 |
| Autismeforeningen i Norge | 3 |
| CP-foreningens Ungdomsnettverk | 3 |
| Foreningen for Bardet-Biedl syndrom | 3 |
| Foreningen for Hjertesyke Barn | 3 |
| Iktyoseforeningen i Norge | 3 |
| Landsforeningen for hjerte- og lungesyke Ungdom | 3 |
| ME-foreningen | 3 |
| Norges Fibromyalgi Forbund | 3 |
| Norsk Dysmeli Forenings Ungdom | 3 |
| Norsk forening for Ehlers Danlos Syndrom | 3 |
| Norsk Forening for Osteogenesis Imperfecta | 3 |
| Personskadeforbundet LTN Ungdomsutvalg | 3 |
| Ryggmargsbrokk- og hydrocephalusforeningens Ungdom | 3 |
| Spiseforstyrrelsesforeningen | 3 |
| Voksne med medfødt hjertefeil | 3 |